કોંગ્રેસ તો સ્વાભાવિક રીતે મેયર સામે બાંયો ચઢાવે પણ હવે આનંદીબહેન પટેલનું જૂથ પણ મેદાને પડ્યું હોવાનું સચિવાલયમાં ચર્ચાઇ રહ્યું છે. એક ઉચ્ચ અધિકારીના જણાવ્યા પ્રમાણે કોર્પોરેશનની ચૂંટણી પ્રક્રિયા દરમિયાન ગૌતમ શાહને વેરો ભરવાનો બાકી હોવાનો ઉલ્લેખ તેમના જ મિત્રવર્તુળમાં થયો હતો. જોકે ત્યારે આ વાતને દબાવી દેવામાં આવી હતી, પરંતુ મેયરપદ સંભાળ્યા પછી આ વાત બહાર પાડવામાં ભાજપના જ એક જૂથનો હાથ હોવાનું મનાઈ રહ્યું છે.